**Tevékenység vázlat**

**Tóthné Harcsa Annamária**

Kertvárosi Óvoda Lila Óvoda Telephely

2800 Tatabánya, Verebély út 1/a.

Osztatlan életkorú csoport

|  |  |
| --- | --- |
| **A tevékenység tartalma / témája** | A hulladék érték – szelektív hulladékgyűjtés az óvodában |
| **A tevékenység célja** | Játékba integrált tevékenységek révén ismeretek szerzése, rögzítése a szelektív hulladékgyűjtéssel, az anyagfajtákkal, a környezettudatos magatartással és az újrahasznosítással kapcsolatban, fenntarthatóságra nevelés. |
| **Nevelési feladatok** | * érzelmi, akarati élet fejlesztése (késleltetés, türelem) * szociális kompetenciák fejlesztése (segítőkészség, együttműködés, tolerancia, alkalmazkodókészség) * önállóságra, önálló feladatmegoldásra nevelés * anyanyelvi nevelés (szókincsbővítés, beszédkedv fokozása, beszédészlelés, beszédértés fejlesztése) |
| **Képesség- és készségfejlesztés** | * percepció (vizuális, auditív, taktilis) * figyelem, megfigyelőképesség, memória * problémamegoldó képesség * türelem, tolerancia, kitartás * együttműködés, alkalmazkodás * finommotorika, szem-kéz koordináció, kreativitás * nyelvi kifejezőkészség |
| **Módszerek** | * bemutatás, beszélgetés, magyarázat, ismétlés, gyakorlás, folyamatos ellenőrzés, konkrét értékelés, javítás, dicséret, differenciálás |
| **Eszközök** | * Szitakötő folyóirat, postaláda, levelek, hulladékfajták, kartondobozok, zsák, színespapír, olló, ragasztó, sajtos dobozok, papírhengerek, palackok, magvak, filctoll, elem, fém konzerves doboz, Kukatündér társasjáték |
| **Előzmények** | * színek témakör * anyagfajtákkal, újrahasznosításukkal kapcsolatos ismeretek szerzése |
| **A tevékenység kapcsolódása más területekhez** | * anyanyelvi nevelés, matematika, mese, mozgás, ábrázolás |

|  |  |
| --- | --- |
| **Tevékenység vázlat** | |
| **Tevékenység felépítése, menete** | **A tevékenység módszerei, munkaformái, eszközei** |
| Párhuzamosan folyó tevékenységek szervezésével biztosítjuk azt, hogy a gyermekek érdeklődésüknek, életkoruknak, képességeiknek megfelelően vegyenek részt a tevékenységi formákban. Az alapszínek (piros, sárga, kék, zöld és a szürke) gyakorlása, rögzítése változatos módon minden tevékenységben megjelenik.  Szabad játék a gyermekekkel közösen készített játékokkal, eszközökkel az újrahasznosítás jegyében:   * tojástartóból készített társasjáték * hulladékos memória műanyag kupakokból * öko-város: játék a hulladékok felhasználásával készített járművekkel, házakkal * barkácsolás műanyag és papírhulladékok felhasználásával   **Környezettudatos szemléletet fejlesztő tevékenység, percepció fejlesztés:**  **Szervezés:**  Az eszközök előzetes előkészítésével biztosítom a folyamatosságot, a figyelem fenntartását, a játék zavartalanságát.  A dadus néni szellőztetéssel biztosítja a friss levegőt a figyelem fenntartásához.  **Motiváció:**  A **„Ki játszik ilyet?”** kezdetű dalt énekelve eltesszük a szőnyegről a játékokat.  Egy piros postaládát veszek elő, benne újság, szórólap, boríték, csekk…  „Mennyi minden fér el egy postaládában! De az én postaládám nagyon válogatós lett és már csak a fehér borítékokat szereti! Kíváncsiak vagytok a történetére?”  **Inczédy Tamás: A válogatós postaláda /mese/**  <https://ligetmuhely.com/szitakoto/a-valogatos-postalada/>  Beszélgetés a meséről, megelőző ismeretek felelevenítése.  **Mozgással egybekötött játék: „Csoportosulj!**”  „Hoztam nektek egy nagyon tréfás játékot! Csukjátok be a szemeteket! Mindenkinek ragasztok a homlokára egy matricát. Az a feladat, hogy jól nézd meg a társaid képét és találd ki, hogy milyen csapatokat lehet belőlük alkotni! Keresd meg te is a helyedet! Beszélgetni nem lehet közben, de mutogatással segíthetitek egymást!”  A képek különböző hulladékfajtákat ábrázolnak, a kialakítandó csapatok: papírból, műanyagból, üvegből /fehér, színes/, fémből készült használati tárgyak.  **Téma feldolgozása:**  „A mesebeli postaláda is nagyon válogatós volt… Válogassuk mi is szét ebből a nagy zsákból a hulladékokat!  Tapintással kell kitalálni mit rejt a zsák – műanyag, üveg, papír és fém alapanyagú (papírzacskó, szórólap, tojástartó, tejfölös és joghurtos dobozok, nylon zacskó, PET palack, sajtos doboz, wc-papír guriga, műanyag kupakok, samponos flakon, konzerves doboz, befőttes üveg…).  Hulladékfajták felismerése, megnevezése, válogatása anyagfajtánként a megfelelő színű hulladékgyűjtőkbe.  Matematikai tartalmak: kisebb-nagyobb, lapos, kerek, gömbölyű, hosszúkás, több-kevesebb, számlálás.  Differenciálás:   * tapintás vagy látás útján megnevezi a tárgyat, a színét, formáját, mit tartalmazhatott, * tapintás útján megnevezi a tárgyat, a használatát, mit tartalmazott, milyen anyagból készült, * hang alapján ismeri fel és nevezi meg az anyagfajtát.   **Problémaszituáció, átvezetés a játékba:**  *„Mit csináljunk ezzel a sok hulladékkal?”*  *„Hasznosítsuk az összegyűjtött hulladékfajtákat! Mit lehetne készíteni belőlük?”*  Egyéni ötletek meghallgatása, támogatása, tevékenységek ajánlása:  **Vizuális tevékenység:**  A munkafolyamatok, eszközhasználat megbeszélése után mindenki a saját elképzelése, fantáziája alapján alkothat, majd játszhat az elkészült játékokkal:   * sajtos dobozból csörgő készítés ragasztással, díszítéssel * gurigából sárkány készítés ragasztással (fújó játék a száj izmainak erősítésére) * kupakokból kukac, nyaklánc, korona fűzés.   **Értelmi képességeket fejlesztő tevékenység:**  Kukatündér játék:   * a kicsiknek a színes kukákba kell szétválogatniuk a különböző anyagfajtákat ábrázoló képeket * a nagyok a mátrixban helyezik el a hulladékokat ábrázoló képeket | A szabad játék feltételeinek megteremtése: nyugodt, derűs, támogató légkör, elegendő idő, hely, megfelelő eszközök és megelőző élmények biztosítása a témában. A párhuzamosan folyó tevékenységek támogatásában segítségemre van a pedagógiai asszisztens és a dadus néni is.  Mikrocsoportos és egyéni munkaforma. Önkifejezés, kreativitás, fantázia, szabálytudat, önállóság, tolerancia, együttműködés fejlesztése  Elegendő hely megteremtése a meséhez és a mozgásos játékhoz.  Figyelem, megfigyelőképesség, fantázia, emlékezet, beszédkészség fejlesztés.  A kíváncsiság felkeltése és a figyelem fenntartása vidám, humoros játékkal.  Csoportos munkaforma.  Figyelem, megfigyelőképesség, gondolkodás, logikai képességek, analízis, szintézis, együttműködés fejlesztése, egymás segítése.  A kialakított csapatok ellenőrzése, ötletek, megoldások meghallgatása.  Kíváncsiság, motiváció fenntartása.  Fogyasztói szokások alakítása, környezettudatos szemlélet formálása az anyagfajtákhoz,  csomagolóanyagokhoz kapcsolódó beszélgetés során.  Beszélgetés, magyarázat, megfigyelés, gondolkodtatás, cselekedtetés, egymás meghallgatására nevelés, differenciált kérdés és feladatadás, folyamatos ellenőrzés, konkrét értékelés.  Csoportos és egyéni munkaforma.  Eszközök: zsák, hulladékok, karton dobozból készített szelektív gyűjtők, postaláda.  Eszközök: sajtos dobozok, papír hengerek, műanyag kupakok, cérna, papírcsíkok, magvak, színespapír, filctoll, ragasztó.  Bemutatás, magyarázat, differenciált segítségnyújtás az eszközhasználatban, ellenőrzés, értékelés.  Figyelem, koncentráció, szem-kéz koordináció, kreativitás fejlesztése.  Eszköz: Kukatündér társasjáték  Magyarázat, beszélgetés, differenciált feladatadás és segítségnyújtás, önellenőrzés, ellenőrzés, értékelés.  Figyelem, vizuális észlelés, megfigyelőképesség, együttműködés, türelem, önellenőrzés fejlesztése. |